Dies Cosmonauticae
Dies Cosmonauticae (Russice День космонавтики) est festum quod in Russia nonnullisque aliis terris die 12 Aprilis celebratur pro exploratione astrorum in honorem primi volatus hominis in spatium cosmicum, qui eadem die anno 1961 a Georgio Gagarin in astronave Vostok 1 perfectus est. Festum institutum est decreto Praesidii Consilii Supremi URSS, die 9 Aprilis 1962 subscripto. Etiam die 12 Aprilis Dies mundialis aviationis et cosmonauticae (astronauticae) celebratur.